Source: http://infomm.ro/ro/detalii/rugby-superliga-mai-e-un-hop-pana-la-locul-1
Timestamp: 2017-06-26 00:13:47+00:00

Document:
RUGBY. SUPERLIGA - Mai e un hop până la locul 1 - Ultimele stiri din Maramures: Baia Mare, Sighet, Borsa, Targu Lapus, Seini, Baia Sprie.
RUGBY. SUPERLIGA - Mai e un hop până la locul 1	Categorie: Sport | Autor: MIrcea GRUMAZ | (05 mai 2017, 08:49)	Miercuri după-amiaza, de la ora 14.00, CSM Ştiinţa Baia Mare a învins cu 22-3 pe Timişoara Saracens, într-un meci restanţă din etapa a doua a returului. Un meci televizat pus la o oră complet aiurea, doar pentru că aşa vrea televiziunea care popularizează probabil gratis acest frumos sport.Jocul dintre cele două echipe era unul decisiv, amândouă având şansa ca, în cazul unei victorii, să termine sezonul regulat pe locul 1.Baia Mare s-a prezentat foarte bine la startul partidei, extrem de motivată, chiar în condiţiile în care primul sfert de oră a fost dominat de bănăţeni. Campioana en-titre n-a reuşit însă să pună puncte pe tabelă, deşi Conache a avut două lovituri de pedeapsă la dispoziţie, una chiar din 25m central.CSM Ştiinţa a echilibrat disputa şi a încercat să mute jocul în jumătatea adversă, pas cu pas. A fost mai întâi o încercare de drop-goal al lui Taniela, eşuată, după care Luke Samoa înscrie primele puncte ale partidei, după o lovitură de pedeapsă: 3-0 (min. 20). În min. 35 se înscrie singurul eseu al meciului. La o grămadă ordonată undeva la centrul terenului, balonul iese din conturul grămezii în zona timişorenilor, Fakaosilea pleacă cu mingea spre but, pas spre Şamkaradze, acesta trimite repede înspre stânga, unde aveam superioritate şi Doneghan a culcat balonul în terenul de ţintă. Luke Samoa transformă încercarea şi e 10-0 (35). Până la finalul primelor 40 de minute (au fost însă şi 7 minute suplimentare), Luke Samoa reuşeşte să mai pună trei puncte pe tabelă, la fel cum izbuteşte să înscrie şi Conache pentru oaspeţi, astfel că la cabine se intra cu 13-3.Ne aşteptam ca repriza a doua să fie una mai tare, cu atacuri timişorene în valuri, dar n-a fost deloc aşa. Ba chiar, Baia Mare a jucat mai bine în aceasta parte secundă. S-a apărat foarte bine, tactica a fost foarte bună în fiecare moment şi la finalul celor 57 de minute de joc (au fost 17 de prelungire), trupa pregătită de Eugen Apjok şi Vasile Lucaci a câştigat relaxant.Să spunem că în min. 49 a avut un schimb de replici şi trânteli între Natriashvili şi Căpăţână, ambii fiind trimişi pe margine de arbitru pentru 10 minute.Luke Samoa a fost „în picior” şi a punctat de trei ori din lovituri de pedeapsă (procentaj maxim), adăugând alte nouă puncte la zestrea acumulată în prima parte. Sigur că Timişoara a încercat să înscrie, să domine, dar apărarea noastră a funcţionat ireproşabil.Duminică, 7 mai, începând cu ora 14.00, CSM Ştiinţa va întâlni Dinamo, în ultima etapă din sezonul regulat. Băieţii noştri au nevoie de victorie, indiferent de scor şi vor termina pe locul 1 sezonul regulat. Steaua are acum patru puncte avans, dar stă în ultima etapă. Din fericire, la meciuri directe stăm mai bine decât Steaua, iar asta ne va ţine pe primul loc chiar şi fără punct bonus ofensiv. În cazul în care calculele hârtiei vor fi confirmate, Zimbrii ar încheia sezonul regulat pe primul loc pentru a patra oara în cele 6 sezoane ale Superligii, urmând a se califica direct în semifinala acasă din 20 mai, pe când Timişoara ar urma să găzduiască la finalul săptămânii viitoare un baraj al locurilor 3-6, de accedere în semifinale, cel mai probabil cu Poli Iaşi, abia în urma căruia ar juca penultimul act, dar nu pe teren propriu, cum era obişnuită de regula în ultimii ani, ci în deplasare pe terenul ocupantei locului 2, posibil în „Ghencea”.CSM Ştiinţa - Timişoara Saracens: 22-3 (13-3)„Arena Zimbrilor” Baia Mare; cca 1.000 spectatoriArbitrii: Cristian Şerban (Bucureşti) - Ionuţ Bodea (Galaţi), Răzvan Vasiliu (Bucureşti). Observator: Clement Nemesniciuc (Iaşi). Arbitrul 4: Cristian Stoica (Baia Mare). Arbitru video: Vlad Iordăchescu (Bucureşti)CSM Ştiinţa (antrenori Eugen Apjok şi Vasile Lucaci): Constantin Pristăviţa, Iuri Natriashvili, Paul Rusu - Johannes van Heerden, Dumani Mtya - Cristian Chirică, Sean Morrell, Răzvan Ailenei - Bidzina Şamkaradze, Taniela Maravunawasawasa - Michael Doneghan, John Leiataua, Sione Fakaosilea, Taliauli Sikuea - Luke SamoaRezerve: Florin Bărdaşu, Mihai Dico, Marius Pocriş, Marius Dănilă, Alexandru }iglă, Ionuţ Botezatu, Alexandru Bucur, Andrei IureaTimişoara (antrenori: Sosene Anesi, Viliami Moala): Edmund Aholelei, Eugen Căpăţână, Horaţiu Pungea - Valentin Popârlan, Marian Drenceanu - James Paul Doyle, Vasile Rus, Michael Tua Stewart - Lotter Pretorius, Stefano Hunt - Gabriel Conache, Brian Sefanaia, Tevita Manumua, Mădălin Lemnaru - Cătălin FercuRezerve: Marian Sabău, Sione Taupaki, Samuel Mariş, Ionuţ Mureşan, Marius Simionescu, Vlăduţ Zaharia, Florin Popa, Marian GorcioaiaClasament1. Steaua48p (346-176) - 122. CSM Ştiinţa44p (366-159) - 113. Timişoara40p (324-154) - 114. Dinamo20p (238-277) - 115. Poli Iaşi14p (220-349) - 116. CSM Bucureşti13p (223-340) - 117. “U” Cluj9p (142-401) - 11Etapa 14 (ultima din sezonul regulat). CSM Bucureşti - “U” Cluj Napoca (6 mai, 14.00, Dolce); Timişoara - Poli Iaşi (7 mai, 11.00); CSM Ştiinţa - Dinamo (7 mai, 14.00, Dolce). Steaua va sta.Baraj pentru semifinale (13/14 mai): Locul 1 va sta (calificat direct). Locul 2 cu locul 7, locul 3 cu locul 6 şi locul 4 cu locul 5, pe terenurile echipelor mai bine clasate.Semifinale (21/21 mai): Locul 1 cu câştigătoarea 4/5; câştigatoarea din meciul 2/7 cu câştigătoarea din meciul 3/6, pe terenurile primelor echipe.Cele două finale vor avea loc în data de 27 mai.	Categoria de subiect: rugby; superliga; CSM Ştiinţa Baia Mare; Timişoara Saracens; eseu; Dinamo	Adaugati un comentariu:

References: CSM 
 CSM 
 CSM 
 CSM 
 CSM 
 CSM 
 CSM